b'\n_START_ARTICLE_\nVincent Bueno\n_START_SECTION_\nMaagang Edukasyon\n_START_PARAGRAPH_\nNakapagtapos si Bueno sa larangan ng tugtugin at sining sa pagtanghal sa Vienna Conservatory of Music. Tagapaglikha rin siya ng mga awiting R&B. Kumuha rin siya ng espesyal na kurso sa pag-arte, pag-awit, at pagsayaw. Sa gulang na 11, nagawa niyang maging bihasa sa apat na instrumentong tugtugin - piano, gitara, tambol, at bass guitar. Ang kanyang ama ay dating isang bokalista._NEWLINE_Bihasa si Bueno sa Tagalog bukod sa Aleman at Ingles.\n_START_SECTION_\nMUSICAL! Die Show\n_START_PARAGRAPH_\nTinalo ni Bueno sina Eva Kiklovics at Gudrun Ihninger ng sampung kontestante, at umani ng premyong \xe2\x82\xac 50,000 (na katumbas ng halos Php3,000,000.00) pati ang "chance of a lifetime". Una niyang itinanghal ang awit na "Grease Lightning" (mula sa musikal na Grease), at saka ang "Music of the Night" (mula sa Phantom of the Opera). Nakakuha si Bueno 67 bahagdan ng boto (landslide victory) mula sa mga manonood sa Austriya at mga kalapit bansa. Nakatanggap naman ng 37 bahagdan ang ikalawang panalo na si Eva Klikovics, habang maagang natanggal si Gudrun Ihninger, na nasa ikatlong pwesto. Ang naturang palabas sa telebisyon ay isang eality-based talent contest na kung saan tinitignan ang mga kakayahan ng mga sumali sa pagsayaw at sa pagtanghal sa teatro, na hinahatulan din ng mga manonood sa pamamagitan ng telepono os sa SMS.'